**SUTARTIES SPECIALIOJI DALIS**

**AB „Energijos skirstymo operatorius“**, pagal Lietuvos Respublikos įstatymus teisėtai įregistruota ir veikianti akcinė bendrovė, juridinio asmens kodas 304151376, PVM mokėtojo kodas LT100009860612, registruotos buveinės adresas Aguonų g. 24, Vilnius, Lietuvos Respublika, duomenys apie kurią kaupiami ir saugomi VĮ Registrų centras, atstovaujama Finansų ir administravimo tarnybos direktoriaus Augusto Dragūno, veikiančio pagal 2017 m. lapkričio 7 d. generalinio direktoriaus įsakymą Nr. 768 (toliau – Pirkėjas), ir

**UAB „Ruksa“**, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 304408372 registruotos buveinės adresas Liepkalnio g. 176, Vilnius, Lietuvos Respublika, apie kurią duomenys kaupiami ir saugomi VĮ Registrų centras, atstovaujama direktoriaus Dariaus Kavaliausko, veikiančio pagal įmonės įstatus (toliau – Tiekėjas),

Pirkėjas ir Tiekėjas kiekvienas atskirai toliau vadinamas Šalimi, bendrai vadinami Šalimis,sudarė šią prekių pirkimo - pardavimo sutartį (toliau – Sutartis).

1. **BENDROSIOS NUOSTATOS IR SUTARTIES OBJEKTAS** 
   1. Tiekėjas įsipareigoja Sutartyje numatytomis sąlygomis perduoti biuro baldus (toliau – Prekės) Pirkėjui nuosavybės teise, o Pirkėjas įsipareigoja priimti Prekes ir sumokėti už jas Tiekėjui Sutartyje nurodytomis sąlygomis ir terminais*.*
   2. Ši Sutartis sudaryta pasibaigus viešajam pirkimui, kuriame ekonomiškai naudingiausias pasiūlymas išrinktas pagal kainos ar sąnaudų ir kokybės santykį.
2. **PREKIŲ KIEKIS IR KAINA** 
   1. Pagal šią Sutartį Pirkėjui tiekiamos Prekės, aprašytos Techninėje specifikacijoje.
   2. Preliminarus Prekių kiekis – nurodytas Sutarties SD Priede Nr. 2. Pirkėjas neįsipareigoja išpirkti nurodyto Prekių kiekio ar bet kokios jo dalies, taip pat Pirkėjas neįsipareigoja išpirkti Prekių visai Sutarties kainai ar bet kokiai jos daliai.
   3. Bendra Sutarties kaina yra **163350,00** EUR (vienas šimtas šešiasdešimt trys tūkstančiai trys šimtai penkiasdešimt eurų), įskaitant PVM. Bendrą Sutarties kainą sudaro:
      1. Prekių kaina – **135000,00** EUR (vienas šimtas trisdešimt penki tūkstančiai eurų), neįskaitant PVM;
      2. Pridėtinės vertės mokestis (PVM) – 21 % – **28350,00** EUR (dvidešimt aštuoni tūkstančiai trys šimtai penkiasdešimt eurų).
   4. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika, taikomas kainos apskaičiavimo būdas – fiksuotas įkainis.
   5. Pirkėjas moka Tiekėjui už faktiškai pristatytas Prekes pagal Sutarties SD Priede Nr. 2 nurodytus Prekių įkainius. Prekių įkainiai Sutarties galiojimo laikotarpiu nekeičiami (išskyrus atvejus, kai Sutartyje numatytas kainos perskaičiavimas arba įkainiai yra mažinami Šalių susitarimu).
   6. Sutarties galiojimo laikotarpiu Pirkėjas turi teisę koreguoti perkamų Prekių kiekius, neviršijant Sutarties SD 2.3. punkte nurodytos bendros Sutarties kainos. Sutarties Priede Nr. 2 atskirose eilutėse nurodytas Prekių kiekis gali būti keičiamas (didėti ar mažėti nuo nurodyto maksimalaus eilutės kiekio) Pirkėjo iniciatyva, tačiau visais atvejais negali būti viršijama bendra Sutarties kaina, nurodyta Sutarties SD 2.3. punkte.
3. **PREKIŲ KOKYBĖ** 
   1. Prekės ir Prekių kokybė turi atitikti Sutartyje, Techninėje specifikacijoje nurodytus reikalavimus ir teisės aktų, reglamentuojančių Prekių kokybės, saugos, tiekimo reikalavimus bei standartus.
   2. Prekėms ir jų remonto paslaugoms nustatomas Tiekėjo arba Prekių gamintojo taikomas (nustatomas ilgesnis taikomas terminas) garantijos terminas, tačiau bet kokiu atveju ne trumpesnis kaip 5 (penkerių) metų baldams ir 3 (trejų) metų kėdėms (išskyrus ergonomines biuro kėdes, joms taip pat nustatomasne trumpesnis kaip 5 (penkerių) metų) garantijos terminas, skaičiuojamas nuo Prekių perdavimo-priėmimo akto pasirašymo dienos.
   3. Prekių perdavimo - priėmimo ar garantinio laikotarpio metu pastebėtiems trūkumams šalinti nustatomas 10 (dešimties) kalendorinių dienų terminas. Jei paaiškėja, kad Tiekėjas negali pašalinti Prekės trūkumų, Tiekėjas netinkamos kokybės/sugedusią Prekę savo lėšomis pakeičia į identišką, atitinkančią visus Techninės reikalavimus, naują Prekę. Visais atvejais trūkumų pašalinimas ir (ar) netinkamos/sugedusios Prekės keitimas į naują turi būti įvykdytas Tiekėjo lėšomis ir jėgomis per Sutarties SD 3.3. punkte nustatytą terminą nuo Pirkėjo pranešimo gavimo.
   4. Prekių trūkumais laikomi neatitikimai Sutarties, Techninės specifikacijos reikalavimams ir teisės aktams, reglamentuojantiems Prekių kokybę ir (ar) tiekimą.
   5. Už nustatytų Prekių trūkumų nepašalinimą per Sutarties SD 3.3 punkte nustatytą terminą Tiekėjas, Pirkėjui pareikalavus, moka Pirkėjui 30 EUR (trisdešimt eurų) dydžio baudą už kiekvieną uždelstą dieną.
4. **TIEKĖJO TEISĖ PASITELKTI TREČIUOSIUS ASMENIS (SUBTIEKIMAS), JUNGTINĖ VEIKLA** 
   1. Sutartis iš Tiekėjo pusės vykdoma jungtinės veiklos pagrindu: NE.
   2. Tiekėjas Sutarčiai vykdyti turi teisę pasitelkti Subtiekėjus tik tai Sutarties daliai, kurią nurodė Pasiūlyme. Tiekėjas Pasiūlyme nurodė Sutarties dalį, kuriai bus pasitelkiami Subtiekėjai: NE.
5. **PREKIŲ PRISTATYMO TERMINAI IR PERDAVIMO - PRIĖMIMO TVARKA** 
   1. Prekės pristatomos pagal atskirus Pirkėjo Užsakymus Techninės specifikacijos 5.2.8. punkte nustatytais terminais ir tvarka. Prekių pristatymo galimos vietos nurodytos Techninės specifikacijos 4 dalyje. Konkreti užsakomų Prekių pristatymo vieta nurodoma teikiant Užsakymą pagal šią Sutartį.
   2. Užsakymai teikiami Sutarties SD Priede Nr. 1 nurodytu Tiekėjo elektroniniu paštu ir laikomi gautais po 24 valandų nuo Užsakymo išsiuntimo Tiekėjui elektroniniu paštu.
   3. Ant pristatytų Prekių pakuotės turi būti nurodomi Pirkėjo kontaktinio asmens, atsakingo už Sutarties vykdymą, duomenys (Sutarties Priedas Nr. 1).
   4. Tiekėjas Prekių perdavimo – priėmimo aktą Pirkėjui pateikia pristatydamas Prekes. Pirkėjui pasirašius Prekių perdavimo – priėmimo aktą, Tiekėjas per 5 (penkias) darbo dienas Sutarties BD numatyta tvarka pateikia Pirkėjui Sąskaitą už faktiškai pristatytas Prekes.
   5. Už vėlavimą pristatyti ir sumontuoti Prekes per Sutarties SD 5.1 nustatytą terminą Tiekėjas, Pirkėjui pareikalavus, moka Pirkėjui 30 EUR (trisdešimt eurų) dydžio baudą už kiekvieną uždelstą dieną.
6. **MOKĖJIMAI, PINIGINĖS PRIEVOLĖS IR SULAIKYMAI** 
   1. Pirkėjas sumoka Tiekėjui už faktiškai pristatytas kokybiškas Prekes per 30 (trisdešimt) kalendorinių dienų nuo PVM sąskaitos faktūros ar kito tipo priklausančio išrašyti ir Pirkėjui pateikti dokumento, atitinkančio PVM sąskaitos faktūros turinį ir tikslą (toliau – Sąskaita) gavimo dienos.
   2. Maksimalus netesybų dydis, Tiekėjo mokėtinas pagal šią Sutartį, negali viršyti 50% bendros Sutarties kainos.
7. **SUTARTIES ĮSIGALIOJIMAS IR GALIOJIMAS**
   1. Ši Sutartis įsigalioja nuo Sutarties pasirašymo dienos ir galioja iki visiško Šalių įsipareigojimų pagal šią Sutartį įvykdymo, bet ne ilgiau kaip 36 mėnesius.
8. **SPECIALIOSIOS SĄLYGOS**

8.1. Tiekėjas, tinkamai įvykdęs savo sutartinius įsipareigojimus ir nesuėjus numatytam atsiskaitymo su juo terminui, turi teisę kreiptis į Pirkėją dėl paskolos, kurios suma neviršytų jam mokėtino atlyginimo atskaičius už paskolą mokėtinų palūkanų, jei priskaityta – delspinigių ir baudų, suteikimo.

## Pirkėjas, suteikęs Tiekėjui Sutarties SD 8.1. punkte nurodytą paskolą, turi teisę atlikti vienašališką grąžintinos paskolos sumos įskaitymą į pagal Sutarties SD nustatytą Tiekėjui mokėtiną atlyginimą, t. y. sumažinti Tiekėjui mokėtiną atlyginimą Tiekėjo grąžintinos paskolos sumos dydžiu. Apie tai Pirkėjas raštu informuoja Tiekėją.

* 1. Sutarties SD 8.1. punkte nurodytos paskolos suteikimas reiškia ne Pirkėjo pareigą, o teisę, kurios įgyvendinimas priklauso išimtinai nuo jo diskrecijos bei Tiekėjo patikimumo ir finansinės padėties, Pirkėjo galimybių suteikti atitinkamą paskolą. Pirkėjo atsisakymas suteikti paskolą negali būti ginčo dalykas ir negali būti skundžiamas.

1. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
   2. Prie Sutarties SD pridedami šie priedai laikomi konfidencialia informacija*:*
      1. Priedas Nr. 1 – Kontaktiniai adresai pranešimams siųsti ir asmenys, atsakingi už sutarties vykdymą 1 lapas;
      2. Priedas Nr. 2 – Prekių kiekiai ir įkainiai, pagaminimo terminai, 1 lapas.
2. **ŠALIŲ REKVIZITAI**

|  |  |
| --- | --- |
| **Tiekėjas**  **UAB „Ruksa“**  Liepkalnio g. 176, Vilnius  Įmonės kodas: 304408372  PVM kodas: LT100011030419  A.s. Nr. LT14 4010 0510 0372 6690  Luminor Bank AB  Banko kodas 40100  Tel. Nr.: 8 604 56188  Direktorius Darius Kavaliauskas  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(pareigos, vardas, pavardė, parašas)*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(Sutarties pasirašymo data)* | **Pirkėjas**  **AB „Energijos skirstymo operatorius“**  Aguonų g. 24, LT-03212, Vilnius  Įmonės kodas: 304151376  PVM kodas: LT100009860612  A.s. Nr. LT82 7044 0600 0298 2730  AB SEB bankas  Banko kodas 70440  Tel. Nr.: (8 5) 277 7524  Faksas: (8 5) 277 7514  Finansų ir administravimo tarnybos direktorius Augustas Dragūnas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(Sutarties pasirašymo data)* |

Sutarties SD priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI (Sutarties BD 18.4 punktas)**
2. **KONTAKTINIAI ASMENYS (Sutarties BD 18.5 punktas)**

|  |  |  |  |
| --- | --- | --- | --- |
| |  |  | | --- | --- | | **Tiekėjas**  **UAB „Ruksa“**  Liepkalnio g. 176, Vilnius  Įmonės kodas: 304408372  PVM kodas: LT100011030419  A.s. Nr. LT14 4010 0510 0372 6690  Luminor Bank AB  Banko kodas 40100  Tel. Nr.: 8 604 56188  Direktorius Darius Kavaliauskas  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(pareigos, vardas, pavardė, parašas)* | **Pirkėjas**  **AB „Energijos skirstymo operatorius“**  Aguonų g. 24, LT-03212, Vilnius  Įmonės kodas: 304151376  PVM kodas: LT100009860612  A.s. Nr. LT82 7044 0600 0298 2730  AB SEB bankas  Banko kodas 70440  Tel. Nr.: (8 5) 277 7524  Faksas: (8 5) 277 7514  Finansų ir administravimo tarnybos direktorius Augustas Dragūnas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | |  |

Sutarties SD priedas Nr. 2

**Prekių kiekiai ir įkainiai**

|  |  |  |  |
| --- | --- | --- | --- |
| **Eil. Nr.** | **Prekės pavadinimas** | **Preliminarus kiekis\* Sutarties galiojimo laikotarpiu** | **1 vieneto įkainis EUR be PVM** |
| **Virtuvėlės baldai** | | | |
| 1. | Apatinės spintelės su durelėmis | 60 (1 ilginis metras) | 110,00 |
| 2. | Spintelės su stalčiais | 30 (1 ilginis metras) | 120,00 |
| 3. | Nerūdijančio plieno plautuvė ir maišytuvais | 40 | 110,00 |
| 4. | Viršutinės spintelės | 100 (1 ilginis metras) | 70,00 |
| 5. | Tarpinė plokštė | 100 (1 ilginis metras) | 80,00 |
| 6. | Spintelė šaldytuvui - aukšta | 6 (1 ilginis metras) | 110,00 |
| 7. | Aukštas įmontuojamas šaldytuvas | 10 vnt. | 600,00 |
| 8. | Spintelė šaldytuvui - žema | 12 (1 ilginis metras) | 100,00 |
| 9. | Žemas įmontuojamas šaldytuvas | 20 vnt. | 400,00 |
| 10. | Spintelė indaplovei | 18 (1 ilginis metras) | 90,00 |
| 11. | Įmontuojama indaplovė | 30 vnt. | 400,00 |
| 12. | Pastatoma spintelė mikrobangų krosnelėms | 12 (1 ilginis metras) | 120,00 |
| 13. | Pasitarimų stalas 800x800 | 45 vnt. | 80,00 |
| 14. | Virtuvėlės kėdė | 80 vnt. | 45,00 |

\*vadovaujantis SD 2.6. punktu Sutarties galiojimo laikotarpiu Pirkėjas turi teisę koreguoti perkamų Prekių kiekius, neviršijant Sutarties SD 2.3. punkte nurodytos bendros Sutarties kainos.

|  |  |
| --- | --- |
| **PREKIŲ PAGAMINIMO TERMINAI\*\*** | |
| Pagaminimo terminas (k. d.) jei užsakoma iki 500 baldų vnt. | 30 |
| Pagaminimo terminas (k. d.) jei užsakoma virš 500 baldų vnt. | 35 |
| Pagaminimo terminas (k. d.) jei užsakoma virš 1000 baldų vnt. | 35 |
| Pagaminimo terminas (k. d.) virtuvėlės komplektui iki 7 vnt. | 30 |

\*\* Tiekėjas pasiūlė trumpesnius Prekių pagaminimo terminus, nei nurodyta Techninės specifikacijos 5.2.7. punkte.

|  |  |  |  |
| --- | --- | --- | --- |
| |  |  | | --- | --- | | **Tiekėjas**  **UAB „Ruksa“**  Liepkalnio g. 176, Vilnius  Įmonės kodas: 304408372  PVM kodas: LT100011030419  A.s. Nr. LT14 4010 0510 0372 6690  Luminor Bank AB  Banko kodas 40100  Tel. Nr.: 8 604 56188  Direktorius Darius Kavaliauskas  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(pareigos, vardas, pavardė, parašas)* | **Pirkėjas**  **AB „Energijos skirstymo operatorius“**  Aguonų g. 24, LT-03212, Vilnius  Įmonės kodas: 304151376  PVM kodas: LT100009860612  A.s. Nr. LT82 7044 0600 0298 2730  AB SEB bankas  Banko kodas 70440  Tel. Nr.: (8 5) 277 7524  Faksas: (8 5) 277 7514  Finansų ir administravimo tarnybos direktorius Augustas Dragūnas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | |  |